Karbonati i natriumit

Karbonati i natriumit (Na2CO3) ose soda e larjes është kripa e natriumit e tretshme në ujë e acidit karbonik.

Përfitimi
Procesi i Leblankut
Më 1792, kimisti francez Nikolas Leblank krijoi një proces për përfitimin e karbonatit të natriumit nga kripa, acidi sulfurik.
Së pari, kripa e detit (kloruri i natriumit) shkrihet në acid sulfurik duke dhënë sulfatin e natriumit dhe acidin klorhidrik në gjendje të gaztë:

2NaCl + H2SO4 → Na2SO4 + 2HCl

Pastaj sulfati i natriumit reagon me karbonat kalciumi:

Na2SO4 + CaCO3 + 2C → Na2CO3 + 2CO2 + CaS

Procesi i Solvejit
Më 1861, kimisti industrial belg Ernest Solveji zhvilloi një metodë për ta shndërruar klorurin e natriumit në karbonat natriumi duke përdorur amon: 
CaCO3 → CaO + CO2
NaCl + NH3 + CO2 + H2O → NaHCO3 + NH4Cl
2NaHCO3 → Na2CO3 + H2O + CO2

Procesi i Hout
Ky proces ishte dhënë nga kimisti kinez Hou Debang në vitet e ''30 të shek. XX:
CH4 + 2H2O → CO2 + 4H2
3H2 + N2 → 2NH3
NH3 + CO2 + H2O → NH4HCO3
NH4HCO3 + NaCl → NH4Cl + NaHCO3
Bikarbonati i natriumit dallohet si precipitat për shkak të tretshmërisë së ulët që ka. Pastaj nxehet në temperaturë 80-95 °C për ta përfituar karbonatin e natriumit (të pastër).

Përdorimi
Karbonati i natriumit përdoret për pastrimin e xhamave, letrave, si sapune dhe detergjente.
Gjithashtu, përdoret edhe si zbutës i ujit.
Është aditiv i ushqimit, përdoret si rregullator i aciditetit.

Pjesëmarrja
Jashtë Tokës, dihet se ka shumë pak karbonat natriumi.
Përderisa ka karbonate në Mars, konsiderohet se ka edhe karbonat natriumi, por ende nuk është konfirmuar.

Shih edhe
 Natriumi
 Oksidi i natriumit
 Hidroksidi i natriumit
 Peroksidi i natriumit
 Nitrati i natriumit
 Bikarbonati i natriumit
 Kloruri i natriumit

 Referime